Document ID: /roh_data/filtered/fineweb-2-filterrobots_roh.jsonl.gz/68819

Cur che Robert Cantieni è mort l’onn 1954 cun 81 onns, ha il cumponist engiadinais relaschà passa 1'000 chanzuns. Ina tala ierta musicala sto vegnir administrada. Ils dus biadis da Robert Cantieni, il giurist ed archivar Jean-Claude Cantieni ed il musicist Roman Cantieni han fatg urden cun l’archiv. Els decidan ussa en la segunda generaziun tge che capita cun las chanzuns e tgi che po lavurar a moda musicala cun il material da lur tat. Cun exempels musicals decleran els lur chapientscha d’elavuraziuns che resguardan la cumposiziun originala. Co duess viver vinavant la chanzun da Robert Cantieni? Sco che questa Marella dal 2013 mussa, n'èn ertavels e musicists contemporans betg adina perina.
Marella Co viva tia chanzun, Robert Cantieni?
Cun «Chara lingua da la mamma» ha el cumponì in chanzun emblematica per la Rumantschia. Ed uschia stat cun raschun sin sia fossa en il santeri Daleu a Cuira l’inscripziun «Tia chanzun viva». Robert Cantieni è naschì avant 150 onns a Ftan.
RTR Marella 09:00